นักวิจัยชี้ คิดหาทางทำลายปลวกได้ โดยไม่เป็นพิษเป็นภัยต่อคน และสัตว์
ปลวกกัดกินวัสดุทุกชนิดที่มีสารแซลยูโลส (cellulose) รวมทั้งไม้ เคยมีการศึกษาที่ประมาณว่า ความเสียหายที่เกิดขึ้นจากปลวกทั่วโลก คิดออกมาเป
แต่เวลานี้ มีนักวิจัยที่กล่าวอ้างว่า คิดหาทางทำลายปลวกได้ โดยไม่เป็นพิษเป็นภัยต่อคนและสัตว์ได้แล้ว วิธีที่เราต่อสู้ควบคุมปลวกทุกวันนี้ คือการใส่สารเคมีหรือยาฆ่าแมลงไว้รอบๆ บ้าน ซึ่งจะไหลซึมลงไปถึงน้ำบาดาลได้ แต่อาจารย์ Mark Bulmer แห่งมหาวิทยาลัย Towsonใกล้นครบัลติมอร์ ซึ่งศึกษาปลวกมานานพบว่า มีเชื้อราชนิดหนึ่งซึ่งเป็นศัตรูตามธรรมชาติของปลวก และแมลงอื่นๆแต่ปลวกมีภูมิคุ้มกันเชื้อราที่ว่านี้ ผู้เชี่ยวชาญเรื่องปลวกคนนี้บอกว่า ที่ค้นพบก็คือว่าปลวกผลิตเอ็นไซม์ชนิดหนึ่งที่สามารถทำลายผนังแซลล์ของเชื้อราที่ว่านี้ได้จึงไม่เป็นอันตรายจากเชื้อรา แต่มีน้ำตาลที่เกิดขึ้นตามธรรมชาติ เรียกชื่อว่า Gluconodelta-lactone หรือ GDL ที่จะสะกัดกั้นเอ็นไซม์ไม่ให้ทำร้ายผนังแซลล์เชื้อราได้และเมื่อเป็นเช่นนั้น ปลวกก็ไม่มีทางป้องกันตัวจากเชื้อรา ปัญหาก็คือทำอย่างไรจึงจะล่อให้ปลวกกินน้ำตาลธรรมชาติที่ว่านี้ได้ อาจารย์ Mark Bulmer บอกว่า น้ำตาลที่ว่านี้เวลานี้ก็ถูกใช้เป็นส่วนประกอบส่วนหนึ่งของการผลิตอาหารและมีอยู่แล้วตามธรรมชาติในอาหารและเครื่องดื่ม เช่น เหล้าองุ่นและน้ำผึ้งและเชื่อว่าถ้าหาทางผสมเชื้อรากับน้ำตาลธรรมชาติที่ว่านี้ เข้ากับแหล่งอาหารที่ปลวกสนใจแล้วละก็จะเป็นวิธีกำจัดปลวกที่ไม่โหดร้ายเหมือนกับการใช้ยาฆ่าแมลงและไม่เป็นอันตรายต่อคนและสัตว์อีกด้วย นักวิจัยปลวกผู้นี้ยอมรับว่ายังไม่ได้ทดลองเหยื่อล่อปลวกที่คิดไว้นอกห้องทดลอง แต่ที่ทำกันในห้องทดลองนั้นได้ผลเป็นที่น่าพอใจทีเดียว อาจจะต้องคิดคำนวณให้รอบคอบด้วยว่าค่าใช้จ่ายเพื่อซื้อเหล้าองุ่น และน้ำผึ้งมาผสมเป็นเหยื่อล่อปลวกนั้นจะแพงกว่าความเสียหายจากปลวกหรือไม่